stanford-oval/wikipedia huggingface dataset:
פאביו קרבאליו
הערות שוליים

↑  Mariana Fernandes, Fábio Carvalho, o miúdo português capitão de Inglaterra que está a dar nas vistas no Fulham, Observador (ב־European Portuguese)
↑  Fabio Carvalho to Liverpool: Fulham's rising star long destined for the top, Sky Sports (באנגלית)
↑  Fulham FC, Fabio Carvalho Goes Pro, Fulham FC
↑  Fabio Carvalho named EFL’s Young Player of the Month for August, www.efl.com (באנגלית בריטית)
↑  "Liverpool sign teenage Fulham forward Carvalho". BBC Sport (באנגלית בריטית). נבדק ב-2022-07-03.
↑  רשמי: פאביו קראבליו חתם בברנטפורד, באתר Ballerz | פלטפורמת הכדורגל של ישראל, ‏2024-08-12
פטר קארלסון (שחקן הוקי קרח)

| --- | --- |

 לידה:  17 בפברואר 1966 לאנדבי, וסטמנלנד שבשוודיה
 נרצח:  11 במרץ 1995 (בגיל 29)
 מידע כללי
 מדינה:  שוודיה
 משקל:  194 ליברה 
 גובה:  1.77 מטרים
 ספורט
 ענף ספורט:  הוקי קרח
 תקופת הפעילות:  1984–1995 (כ־11 שנים)
 
לארס פטר קארלסון (בשוודית: Lars Peter Karlsson; ‏17 בפברואר 1966 - 11 במרץ 1995) היה שחקן הוקי קרח מקצועי שוודי.
קארלסון נולד בלאנדבי, וסטמנלנד שבשוודיה והחל את דרכו המקצועית בקבוצה "VIK Västerås HK" מהליגה השנייה בדירוגה במדינה, "HockeyAllsvenskan". לאחר חמש עונות בליגה עבר קלארסון ושיחק בשתי קבוצות אחרות, לאחר ארבע שנים חזר ל-"VIK Västerås HK" ששיחקה בליגה הבכירה, ובתום העונה עבר שוב לקבוצה אחרת מליגת המשנה. קארלסון שיחק בתפקיד מגן.
ב-11 במרץ 1995 כאשר חזר קארלסון מבילוי, הוא נתקל בסקינהד נאו-נאצי בן 19 שתקף אותו על רקע הומופובי. הנער דקר אותו בסכין 64 פעמים, והרג אותו במקום. קארלסון היה בן 29 במותו.
במשפטו טען התוקף כי קארלסון ניסה "להתחיל" עמו. הוא נשלח לשמונה שנות מאסר בגין הריגה. ההרשעה הכעיסה פעילים שוודים למען זכויות להט"ב שטענו כי ההרשעה צריכה הייתה להיות בגין רצח. פרשת הרצח של קארלסון סוקרה בהרחבה בכלי התקשורת בשוודיה, וחברי קבוצת ההוקי שלו ארגנו צעדת מחאה לזכרו שבה השתתפו יותר מ-2,000 איש.
הערות שוליים

↑  פטר קארלסון, באתר European Hockey.Net
1 2 3  Bengt Michanek, Nazist mördade deras kamrat, Aftonbladet, December 9, 1999 (בשוודית)
ספר הזהב של הקרן הקיימת לישראל

אחד מכרכי הספר המוצג בבניין המוסדות הלאומיים בירושלים
תעודת הרשמה בספר הזהב 2012
ילדי גן ילדים מגישים לראש הממשלה דוד בן-גוריון את ספר זהב של קרן קיימת לישראל, במשרדו בקריה בתל אביב.
ספרי הזהב מוצגים בבניין המוסדות הלאומיים, שנות ה-30 של המאה ה-20
ספר הזהב של הקרן הקיימת לישראל הוא אוסף שמות של אישים וארגונים שתרמו תרומה נכבדה לתנועה הציונית. הרישום בספר מהווה אות הוקרה לנרשם, המקבל תעודה מפוארת המעידה על רישומו בספר.
הרעיון לספר עלה כבר בקונגרס הציוני הראשון שהתקיים בבזל ב-1897. הספר עצמו נפתח ב-1901, עם הקמת קרן קיימת לישראל. הראשון בספר אמור היה להיות בנימין זאב הרצל אבל הוא ויתר, למייסד הקרן צבי הרמן שפירא[דרוש מקור]. כמו כן נרשמו בנימין זאב הרצל, דוד וולפסון, משה מונטיפיורי, מקס נורדאו ורבים אחרים. אגודות ציוניות ברחבי העולם עשו מאמצים לאסוף את הכסף הנדרש כדי לרשום את מקומם בספר הזהב. כן נרשמו קונגרסים ואסיפות ציוניות.
בספר נרשמו אלו שתרמו לפחות סכום מסוים של כסף לקרן הקיימת. בשנת 1902 התרומה המזכה ברישום בספר הזהב עמד על 10 לירות שטרלינג או 10 רובל מטבע זהב.
הרישום בספר נחשב למתנה מיוחדת לרגל יום הולדת, בר מצווה או חתונה במשפחה פעילה בתחומי העשייה הציונית.
כרכי הספר מוצגים לציבור במשרדי הקרן הקיימת בירושלים. יש גם מאגר מידע המאפשר לערוך חיפוש ולמצוא את שמות האנשים שנרשמו בספרים.
הכרכים הם יצירות אומנות, שהוכנו בידי בעלי מלאכה אומנים. למשל, כריכת ספר הזהב השני (המכיל רישומים מהשנים 1922-1913) עוצבה בידי תלמידי ומורי בצלאל. כל כרך שוקל כ-30 ק"ג, הכריכה עשויה עור ונחושת, מעוטרת תבליטים, לעיתים עם ריקועי כסף ושיבוץ אבני חן. עיצוב הכריכה מתאר נושאים כגון נופי הארץ, סמליה ותולדותיה. הרישום בספרים נעשה על ידי סופרי סת"ם מומחים.
קצב הרישום

עד 20 באוקטובר 1902 נרשמו בספר הזהב 138 יחידים ואגודות.
עד שנת 2008 הכיל הספר 24 כרכים. נכון לתחילת שנת 2013 קיימים 26 ספרי כבוד ו-6 כרכים מיוחדים, כל אחד בעל עיצוב מיוחד.
לספר הזהב נילווים ספרי כבוד נוספים של הקרן הקיימת לישראל: ספר הילד, ספר בר המצווה וספר הנישואין.
ראו גם

החורש (בצלאל)
הערות שוליים

↑  אחינו בצרפת, המליץ, 29 ביוני 1903
↑  ראו למשל: קניגסברג, המליץ, 2 באוגוסט 1903
↑  נתיבות ציון, הצפירה, 30 ביולי 1903
↑  אסיפת המזרחי בפרסבורג, הצפירה, 28 באוגוסט 1904
↑  לארצנו, המליץ, 18 במרץ 1902
↑  מכתבים על הציונות, המליץ, 29 ביוני 1902
↑  האספה השנתית של מנהיגי הציונות, הצפירה, 3 בנובמבר 1902
ערך זה הוא קצרמרבנושא ציונות. אתם מוזמנים לתרום לוויקיפדיה ו.
פיל נוויל

פיליפ ג'ון "פיל" נוויל (באנגלית: Philip John "Phil" Neville; נולד ב-21 בינואר 1977) הוא כדורגלן עבר אנגלי. נוויל שיחק במועדון הכדורגל מנצ'סטר יונייטד רוב הקריירה הצעירה והבוגרת שלו ובקבוצת אברטון. לנוויל גם 59 הופעות בנבחרת אנגליה.
קריירה

נוויל נולד בבורי שבאנגליה. בנעוריו שיחק בקבוצות הנוער של מנצ'סטר יונייטד. את הופעת הבכורה שלו בפרמייר ליג רשם במדי מנצ'סטר בשנת 1994. משנה זו והלאה שיחק נוויל באופן רציף בקבוצה למרות שלא היה שחקן הרכב ראשון. בשנת 1996 נתן נוויל את הופעת הבכורה שלו במדי נבחרת אנגליה בכדורגל נגד סין. נוויל זומן לסגל אנגליה בטורניר יורו 2004.
ב-4 באוגוסט 2005 עזב נוויל את יונייטד וחתם חוזה חדש עם אברטון לחוזה של 5 שנים. נכון ל-2009 משחק נוויל באברטון כקשר אמצעי או מגן לעיתים.
נוויל הוא אחיו הצעיר של המגן הימני המפורסם גארי נוויל. השניים שיתפו פעולה במנצ'סטר יונייטד ובנבחרת אנגליה, וכיוון ששניהם שיחקו באותה עמדה, לא פעם מצאו את עצמם נאבקים זה בזה על מקום בהרכב הראשון. פיל נוויל הוא גם אחיה התאום של שחקנית הנטבול בנבחרת אנגליה - טרייסי נוויל.
ב-24 במאי 2011 השתתף במשחק מחווה ידידותי במדי מנצ'סטר יונייטד נגד יובנטוס באולד טראפורד, לכבוד פרישתו ממשחק פעיל של אחיו גארי נוויל, ששיחק בתור קפטן מנצ'סטר יונייטד.
ביולי 2013 פרש נוויל ממשחק פעיל והצטרף לצוות האימון של מנצ'סטר יונייטד כדי לעזור למאמן הראשי דייוויד מויס, שהיה מאמנו באברטון.
בינואר 2018 מונה למאמן נבחרת אנגליה בכדורגל נשים.
בינואר 2021 מונה למאמן אינטר מיאמי. ביוני 2023 סיים את תפקידו במועדון.
עונת 1996/1997 בסרייה א'

| --- | --- |
 תקופת התחרות:  8 בספטמבר 1996 – 1 ביוני 1997 (267 ימים)
 מספר משתתפות:  18
 הזוכה:  יובנטוס
 מספר משחקים:  306
 מספר שערים:  808 (2.64 בממוצע למשחק)
 מלך השערים:  24 - פיליפו אינזאגי, אטאלנטה
 → 1995/19961997/1998 ←
 
עונת 1996/1997 בסרייה א' הייתה העונה ה-95 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-8 בספטמבר 1995 והסתיימו ב-1 ביוני 1997.
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.
בולוניה, ורונה, פרוג'ה ורג'אנה היו הקבוצות שעלו מהליגה השנייה.
יובנטוס זכתה באליפות בפעם ה-24 בתולדות המועדון.
בסיום העונה, ב-23 באוגוסט 1997 נערך משחק של הסופר קאפ האיטלקי בו יובנטוס ניצחה את ויצ'נצה 1:0 וזכתה בגביע.
בסיום העונה לסרייה ב' ירדו קליארי, פרוג'ה, ורונה ורג'אנה. במקום הקבוצות שירדו לסרייה א' העפילו ברשה, אמפולי, לצ'ה ובארי.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1 | יובנטוס | 34 | 17 | 14 | 3 | 51 | 24 | 27 | 65 | זכייה בליגה   העפלה לליגת האלופות |
| 2 | פארמה | 34 | 18 | 9 | 7 | 41 | 26 | 15 | 63 | זכייה בגביע איטליה  העפלה לליגת האלופות |
| 3 | אינטר | 34 | 15 | 14 | 5 | 51 | 35 | 16 | 59 | העפלה לגביע אופ"א |
| 4 | לאציו | 34 | 15 | 10 | 9 | 54 | 37 | 17 | 55 | העפלה לגביע אופ"א |
| 5 | אודינזה | 34 | 15 | 9 | 10 | 53 | 41 | 12 | 54 | העפלה לגביע אופ"א |
| 6 | סמפדוריה | 34 | 14 | 11 | 9 | 60 | 46 | 14 | 53 | העפלה לגביע אופ"א |
| 7 | בולוניה | 34 | 13 | 10 | 11 | 50 | 44 | 6 | 49 |  |
| 8 | ויצ'נצה | 34 | 12 | 11 | 11 | 43 | 38 | 5 | 47 | העפלה לגביע אירופה למחזיקות גביע כסגנית |
| 9 | פיורנטינה | 34 | 10 | 15 | 9 | 46 | 41 | 5 | 45 |  |
| 10 | אטאלנטה | 34 | 11 | 11 | 12 | 44 | 46 | 2- | 44 |  |
| 11 | מילאן | 34 | 11 | 10 | 13 | 43 | 45 | 2- | 43 |  |
| 12 | רומא | 34 | 10 | 11 | 13 | 46 | 47 | 1- | 41 |  |
| 13 | נאפולי | 34 | 9 | 14 | 11 | 38 | 45 | 7- | 41 |  |
| 14 | פיאצ'נצה | 34 | 7 | 16 | 11 | 29 | 45 | 16- | 37 |  |
| 15 | קליארי | 34 | 9 | 10 | 15 | 45 | 55 | 10- | 37 | ירדה ליגה |
| 16 | פרוג'ה | 34 | 10 | 7 | 17 | 48 | 62 | 14- | 37 | ירדה ליגה |
| 17 | ורונה | 34 | 6 | 9 | 19 | 38 | 64 | 26- | 27 | ירדה ליגה |
| 18 | רג'אנה | 34 | 2 | 13 | 19 | 28 | 67 | 39- | 19 | ירדה ליגה |
כדורגלנים מצטיינים

פיליפו אינזאגי שחקנה של אטאלנטה כבש 24 שערים וזכה בתואר מלך השערים.
החל משנת 1997 התאחדות הכדורגל האיטלקית החלה להעניק פרסים לשחקנים מצטיינים:
כדורגלן השנה - רוברטו מאנצ'יני, סמפדוריה
כדורגלן זר של השנה - זינדין זידאן (צרפת צרפת), יובנטוס
כדורגלן איטלקי של השנה - רוברטו מאנצ'יני, סמפדוריה
שוער השנה - אנג'לו פרוצי, יובנטוס
פיודור רומודנובסקי

פיודור רומודנובסקי (ברוסית: Фёдор Юрьевич Ромодановский;‏ 1640 - 28 בספטמבר 1717) היה אציל רוסי, ממקורביו של פיוטר הגדול. רומודנובסקי נולד במשפחה אצילית מצאצאי שושלת רוריק. בהתאם למסורת המשפחתית, הם קיבלו תואר נסיך עוד בתקופת ולדימיר הראשון, נסיך קייב.
ברשימת מוזמנים לחגיגות לרגל הולדת פיוטר רשום פיודור רומודנובסקי כראשון ברשימה, עובדה המעידה על המעמד שלו בחצר. הוא תמך בצאר הצעיר פיוטר הגדול מיד עם מינויו. הוא היה אחראי על המעקב אחרי הנסיכה סופיה כאשר היא הייתה במנזר נובודוויצ'י.
במהלך מערכות אזוב, כאשר פיוטר הגדול עזב את מוסקבה הושאר רומודנובסקי כאחראי על ענייני המדינה במינוי "נסיך-קיסר", תואר חדש שהוענק לו. מאותה תקופה נשמרה עד היום התכתבות ענפה בין פיוטר הגדול לבין פיודור רומודנובסקי שמעידה על שיתוף פעולה מלא בין השניים. בשנת 1698 כאשר התפרץ מרד 1698 היה בעל תפקיד מכריע בדיכוי המרד. החל משנת 1701 הוא היה ראש עיריית מוסקבה.
במשך תקופה ארוכה ועד מותו הוא היה אחראי על הלשכה החשאית, שהייתה המשטרה החשאית של הצאר. בנוסף לכך, הוא היה אחראי על משרד לענייני סיביר ומשרד לענייני תרופות. בזמן שמקורבים אחרים של הצאר לחמו בחזית ובנו עיר חדשה סנקט פטרבורג, הוא היה אחראי על כך שלא תהיה במדינה אופוזיציה ממשית לרפורמות ושלטון הצאר.
למרות היותו תומך ברפורמות של הצאר, בחיי יום הוא דבק בדרך החיים הרוסית המסורתית. כמו כן, התנגד לנישואי הצאר עם יקטרינה הראשונה.
פאביו פוריין

| --- | --- |

 לידה:  29 במרץ 1990 (בן 34) איסט פלאטבוש, ארצות הברית 
 שם לידה:  Maxie Lee Ryles III 
 שם במה:  Fivio Foreign 
 מוקד פעילות:  ארצות הברית 
 תקופת הפעילות:  מ-2013 
 סוגה:  מוזיקת היפ הופ, ברוקלין דריל, היפ הופ של החוף המזרחי 
 שפה מועדפת:  אנגלית אפרו־אמריקנית 
 חברת תקליטים:  קולומביה רקורדס 
 מספר צאצאים:  3 
 fivioforeign.com
 פרופיל ב-IMDb
 
מקסי לי ריילס השני (באנגלית: Maxi Lee Ryles II; נולד ב-29 במרץ 1990), הידוע בשם הבמה פאביו פוריין (Fivio Foreign), הוא ראפר אמריקאי מניו יורק. פרץ לתודעה עם להיטו משנת 2019, "Big Drip", שזכה לרמיקס בהשתתפות ליל בייבי וקוואבו.
ביוגרפיה

ריילס נולד באזור הפלאטבוש המזרחי של ברוקלין. הוא החל את קריירת הראפ שלו תחת השם "Lite Fivio" בשנת 2011. בשנת 2013 שינה את שמו לפאביו פוריין והקים קולקטיב מוזיקלי בשם 800 פוריין סייד.
ריילס החל לצבור פופולריות לאחר צאת הסינגל "Big Drip". השיר נכלל במיני-אלבומים שלו משנת 2019, Pain and Love ו-800 B.C. בנובמבר, הוא חתם על חוזה תקליטים בשווי 750,000 דולר עם קולומביה רקורדס, בשיתוף עם חברת התקליטים של הראפר Mase, "ריץ'-פיש רקורדס".
במאי 2020, ריילס הכניס שני סינגלים למצעד הבילבורד הוט 100; "Demons" של דרייק ו-"Zoo York" של ליל טיג'יי. באותו החודש, השיק את הארגון ללא מטרות רווח Foreignside Foundation, שמטרתו "לספק משאבים ותוכניות מועילות לנוער בסיכון, חסרי בית, אנשים הקשורים בהווה ובעבר לכנופיות ואנשים בכלא".
ב-11 באוגוסט 2020, ריילס נכלל ב-Freshman Class של מגזין XXL לשנת 2020. במהלך השנה, הופיע במספר שירים של אמנים אחרים, בהם "Spicy" של נאז, "K Lo K" של טורי ליינז, רמיקס ל-"That's a Fact" של פרנץ' מונטנה ו-"I Am What I Am" של קינג וון. בנובמבר 2020, הוציא את הסינגל "Trust", ובדצמבר הוציא את שיר חג המולד "Baddie on My Wish List", כחלק מפרויקט החג של אפל מיוזיק "Carols Covered".
בשנת 2021, הופיע באלבום Donda של קניה וסט בשירים "Off the Grid" לצד פלייבוי קרטי ו-"Ok Ok" לצד ליל יאכטי ורוגה. ב-11 בפברואר 2022, הוציא את הסינגל המוביל מתוך אלבום הבכורה שלו, "City of Gods" בהשתתפות קניה וסט ואלישה קיז. ב-18 במרץ, יצא הסינגל השני מתוך האלבום, "Magic City" בהשתתפות קוואבו. ב-8 באפריל, יצא האלבום, שנקרא B.I.B.L.E.‎ ומכיל הופעות אורח של אייסאפ רוקי, פולו ג'י, ליל יאכטי, ליל טיג'יי ועוד. האלבום נכנס למקום התשיעי במצעד הבילבורד 200, עם 29,000 יחידות שקולות לאלבום.
ב-21 בדצמבר 2023, ליל מאבו ופאביו פוריין פרסמו את השיר "Teach Me How To Drill".
דיסקוגרפיה > אלבומי אולפן

2022: B.I.B.L.E.‎
דיסקוגרפיה > מיני-אלבומים

2019: Pain and Love
2020: 800 B.C.
הערות שוליים

1 2  "Fivio Foreign Interview: Always Viral". Complex. ארכיון מ-1 במאי 2020. נבדק ב-11 במאי 2020. {{cite web}}:  (עזרה)
↑  "Fivio Foreign Sets the Record Straight About His Deal With Mase". Complex. ארכיון מ-27 באפריל 2020. נבדק ב-26 במאי 2020. {{cite web}}:  (עזרה)
↑  "FIVIO FOREIGN LAUNCHES NON-PROFIT ORGANIZATION, FOREIGNSIDE FOUNDATION". The Source. 20 במאי 2020. ארכיון מ-3 בספטמבר 2020. נבדק ב-18 באוגוסט 2020. {{cite web}}:  (עזרה)
↑  Cline, Georgette (11 באוגוסט 2020). "XXL 2020 FRESHMAN CLASS REVEALED". XXL. ארכיון מ-12 באוגוסט 2020. נבדק ב-11 באוגוסט 2020. {{cite web}}:  (עזרה)
1 2 3  Cho, Regina (3 בדצמבר 2020). "Fivio Foreign drops new "Baddie On My Wish List" song". Revolt. ארכיון מ-16 באפריל 2021. נבדק ב-7 בדצמבר 2020. {{cite web}}:  (עזרה)
↑  "Soulja Boy Tells Kanye West 'Don't Hit My Phone No More' After Apparently Being Left off 'Donda'". Billboard. 30 באוגוסט 2021. ארכיון מ-4 בפברואר 2022. נבדק ב-21 בנובמבר 2021. {{cite journal}}:  (עזרה)
1 2  "First Impressions of Fivio Foreign, Kanye West, and Alicia Keys' "City of Gods"". Complex. ארכיון מ-12 בפברואר 2022. נבדק ב-2022-02-12. {{cite web}}:  (עזרה)
↑  Alexander Cole, Lil Mabu Teams Up With Fivio Foreign On "Teach Me How To Drill", HotNewHipHop, ‏2023-12-22 (באנגלית)
| --- | --- |
בקרת זהויות :  ISNI: 0000 0004 8379 2575  LCCN: no2021046849  MusicBrainz: 2b4d4837-37d1-4a1b-b670-324d9a094112  VIAF: 18161935467639671898   WorldCat (עם VIAF): 18161935467639671898
ספר החוק (תלמה)

| --- | --- |

 מידע כללי
 מאת:  אליסטר קראולי
 שפת המקור:  אנגלית
 סוגה:  ספרות דתית 
 נושא:  תלמה 
 הוצאה
 תאריך הוצאה:  1909 
 
עמוד השער בספר החוק
ספר החוק (באנגלית: The Book of the Law, or Liber AL vel Legis) הוא ספר היסוד של הפילוסופיה הדתית תלמה.
עמוד מתוך כתב היד של ספר החוק
על פי טענתו של קראולי, הספר נכתב במהלך שלושה ימים באפריל 1904, בקהיר. כמו כן, לפי טענתו של קראולי, ישות בשם אייוואס (אנ') דיברה אליו באמצעות תקשור והכתיבה לו את תוכן הספר.
מהדורות

ספר החוק יצא במספר רב של מהדורות, וביניהן:
1925: מהדורה שיצאה לאור בתוניס, הודפסו רק 11 עותקים.
1938: מהדורה שיצאה לאור בלונדון.
1942: מהדורה שיצאה לאור בארצות הברית.
מאי 1987.
אפריל 1992.
מרץ 2004: שתי מהדורות, אחת מהן מהדורה מוגבלת שהודפסו ממנה רק 418 עותקים.
תרגום לעברית

הספר תורגם לעברית על ידי חנה גולדשמיט, ויצא לאור בשנת 2001 על ידי הוצאת אסטרולוג.
ראו גם

ספר השקרים
הערות שוליים

↑  Part 2: The Equinox link to the code killer, The many faces of the ZODIAC, ‏2012-09-15 (באנגלית)
↑  milog
↑  liquisearch, www.liquisearch.com
1 2  "I have not yet begun to fight!", cleowaller.blogspot.com (באנגלית)
↑  the book of the law, www.amazon.com
↑  The Book of the Law, Academic Dictionaries and Encyclopedias (באנגלית)
↑  100th Anniversary edition, www.amazon.com
↑  ספר החוק - ספר היסוד של המגיה במאה ה - אליסטר קראולי
ספא דגאי

| --- | --- |

 מידע כללי
 סוג:  בית מרחץ 
 מיקום:  בודפשט 
 מדינה:  הונגריה 
 קואורדינטות:  47°32′22″N 19°03′41″E﻿ / ﻿47.539444°N 19.061389°E﻿ / 47.539444; 19.061389
 he
 
ספא דגאי (בהונגרית: Dagály Termálfürdő, Strandfürdő és Uszoda, בקיצור Dagály fürdő). המרחצאות הוקמו בשנת 1948 בגדה השמאלית של הדנובה בצד הצפוני של גשר ארפאד ובמשך תקופה ארוכה פעלו בשם Szabadság Strandfürdő (מרחצאות חוף החירות). השם של היום שימש בשפה הנפוצה מזה זמן רב, על שם רחוב דגאי (Dagály), שמתחבר לרחוב נפּפירדה (Népfürdő) שליד הספא. הספא היה סגור מספטמבר 2016 עד 18 באוגוסט 2018 עקב עבודות שיקום.
ההיסטוריה של המרחצאות

פעולת המרחצאות מובטחת על ידי הבאר הארטזית שהתגלתה בשנת 1944, המספקת מים חמים מעומק של 126 מטר, בטמפרטורה של 41.5 מעלות צלזיוס. ב-1993 הבאר "התהדרה" בתפוקה של 6,200 ליטר מים חמים לדקה. הירידה בזרימת המים הראשונית פוצתה בכמות המים שהועברה אז מאזור אחר. המרחצאות סווגו כספא רק מאז 1970, כאשר המים מהמעיין התרמי המזין את ספא סצ'ני הוזרמו אל ספא דגאי. המים עשירים בסידן ובמגנזיום ביקרבונט, הם מכילים גם גופרית, כלור ונתרן; הספא מומלץ לטיפול בתלונות ראומטיות במפרקים ובמערכת התנועה. כיום, דגאי הוא אתר הנופש הגדול ביותר על חוף הדנובה בצד פשט (הצד המזרחי של בודפשט). הוא בנוי לקיבולת של 30–35 אלף אורחים. הבניינים המקוריים שלו תוכננו על ידי לאיוש דרווש, אך מאז פתיחתו ב-1948, הספא עבר שינויים רבים, אם כי לא כל כך הבניינים שלו. בריכת המים באורך 50 מטר, המעמיקה בהדרגה מצד לצד, נבנתה ב-1956. הבריכה באורך 25 מטר, שכוסתה בגג אוהל בחורף, הושלמה בשנת 1983, ולאחר הפסקה קצרה, בשנת 2000, נבנו מחדש שתי הבריכות התרמיות הגדולות לפי דרישות התקופה - ונוצרו מהן ארבע בריכות קטנות יותר במקום שתי הגדולות. כיום יש בין היתר גם בריכת הרפתקאות, בריכת גלים ובריכת הפטריות הישנה. אטרקציה מיוחדת בחודשי הקיץ הייתה הפארק הגדול של הספא, שעציו, שבעבר היו שופעים, דוללו משמעותית במהלך השיפוץ של 2015-2017. בקטע של טיילת מוסקבה בין המול "דונה ארנה" לבין גשר ארפאד, נבנתה חומה עם מחסום נייד. עקב ירידת תפוקת המים של באר מי המרפא המקורית (של ספר סצ'ני), כמות המים המופנית מהספא סצ'ני מוחלפת במים מבאר מגדה באי מרגיט.
מתקני ספא

בריכת שחייה פתוחה 50 מ': פתוחה כל השנה, טמפרטורת מים 24–27 מעלות צלזיוס
בריכת שחייה 25 מ': פתוחה כל השנה, בחורף (1 באוקטובר-30 באפריל) מכוסה באוהל, טמפרטורת מים: 27 מעלות צלזיוס
שלוש בריכות ספא פתוחות פועלות כל השנה, טמפרטורת המים 34–36 מעלות צלזיוס
בריכת למידה פתוחה 20 מ': פעילות עונתית, טמפרטורת מים 31 מעלות צלזיוס
בריכת הרפתקאות פתוחה: פעילות עונתית, טמפרטורת מים 30 מעלות צלזיוס
בריכת חוף פתוחה: פעילות עונתית, טמפרטורת מים 30 מעלות צלזיוס
בריכת גלים פתוחה: פעילות עונתית, טמפרטורת מים 30 מעלות צלזיוס
בריכת ילדים פתוחה: פעילות עונתית, טמפרטורת מים 28 מעלות צלזיוס
מזרקת שתיית מי מרפא באזור הספא: פועלת כל השנה, טמפרטורת מים 40 מעלות צלזיוס
מזרקת שתיית מי מרפא של בקה מחוץ לאזור הספא: פתוחה כל השנה, טמפרטורת מים 40 מעלות צלזיוס
המינרלים של מי המרפא

כמות המינרלים המומסים בליטר אחד של מים רפואיים במיליגרם:
ליתיום (Li +): 0.12
נתרן (Na +): 64.5
אשלגן (K +): 6.0
סידן (Ca 2+): 120.2
פלואוריד (F - ): 1.4
כלוריד (Cl - ): 47.9
ברומיד (Br - ): 0.14
יודיד (J +): 0.02
מימן פחמתי (HCO 3 -): 502.7
סולפט (SO 2-4): 107.5
חומצה מטאזילית (H 2 SiO 3): 26.0
פחמן דו-חמצני (CO 2): 128.9
מגנזיום (Mg 2+): 41.8
סך המינרלים המומסים: 1047.58 מיליגרם/ליטר
גלריה

הבניין הראשי המחודש
עצי הפארק ב-2013
באר בקה
טיילת מוסקבה שנמסרה ב-2017
לקריאה נוספת

Magyar fürdőkalauz. Magyar Almanach Kiadó. Budapest, 1997 (מדריך המרחצאות ההונגרי. הוצאת אלמנך ההונגרית. בודפשט, 1997)
בודפשט היא עיר ספא. הוצאה לאור של Budapest Gyógyfürdő Zrt. 2010
הערות שוליים

↑  "Fürdők és strandok Budapesten". Best of Budapest. אורכב מ-המקור ב-2012-04-21. נבדק ב-2010-08-04.
1 2  "Megújult a Dagály". אורכב מ-המקור ב-2005-03-10. נבדק ב-2010-08-04.
↑  Mind egy szálig kivágták a Dagály fürdő pompás jegenyéit (444.hu, 2015.07.16.)
|  בודפשט  |
| --- | --- | --- |
| אתרים עיקריים | בניין הפרלמנט ההונגרי • בזיליקת אישטוון הקדוש • גבעת הטירה • ארמון בודה • ארמון שנדור • האי מרגיט • המוזיאון הלאומי של הונגריה • מוזיאון האמנויות היפות • מוזיאון הטכנולוגיה והתחבורה ההונגרי • ארמון גרשם • בית האופרה • כנסיית מתיאש • באסטיון הדייגים • פסל החירות • בית הקפה אבזיה • בית הקפה היפני • היכל האמנות (בודפשט) • טירת ויידהוניאד • אנדרטת המילניום • אוסף הטקסטיל של גולדברגר • תיאטרון האופרטה של בודפשט • תיאטרון ארקל • קפה ז'רבו • מסעדת גונדל • מרתף מתיאש • התיאטרון הלאומי (בודפשט) • גן החיות והבוטני (בודפשט) • אקווינקום |  |
| גשרי בודפשט | גשר מגיירי • גשר ארפאד • גשר מרגיט • גשר השלשלאות • גשר אליזבת • גשר החירות • גשר פטפי • גשר ראקוצי •  גשר הרכבת המחבר (הדרומי) • גשר הרכבת המחבר (הצפוני) |  |
| בתי כנסת ואתרים יהודיים | בית הכנסת הגדול של בודפשט • בית הכנסת ברחוב קזינצי • בית הכנסת רומבך • גטו בודפשט • בית הכנסת של ראקושפלוטה • בית הכנסת ברחוב פאווה • בית הכנסת בדרך פרנקל לאו • בית הכנסת בכיכר טלקי • בית הכנסת של אובודה • בית הכנסת של רחוב וישגראדי • בית הכנסת בדרך דוז'ה ג'רג' • בית הכנסת בבודהוואר • בית הכנסת באויפשט • בית הכנסת של פשטארז'בט • בית הכנסת של קבאניה • בית הכנסת של כיכר בתלן • המוזיאון והארכיון היהודי-הונגרי • המרכז לזיכרון ותיעוד השואה • בית הזכוכית (בודפשט) • בית המדרש לרבנים  בבודפשט • נעליים על הדנובה • בית כנסת בית שלום (בודפשט) • |  |
| בתי קברות יהודים | בית הקברות היהודי ברחוב קוזמה • בית הקברות היהודי ברחוב שלגוטאריאני • בית הקברות היהודי ברקושקרסטור • בית הקברות היהודי פרקשרט • בית הקברות היהודי ברחוב גראנאטוש • בית הקברות היהודי ברחוב צ'רס • בית הקברות היהודי של אובודה • בית הקברות היהודי של בודה • בית הקברות היהודי של ראקושליגט |  |
| תחבורה | כביש הטבעת • קלטי פאייאודבר • ניוגטי פאייאודבר • דלי פאייאודבר • הרכבת התחתית של בודפשט • נמל התעופה הבין-לאומי בודפשט פרנץ ליסט • רכבת הילדים של בודפשט • רכבת גלגלי שיניים (בודפשט) • שדרת הטבעת הונגריה • השדרה הקטנה (בודפשט) • השדרה הגדולה (בודפשט) • הרכבת הפרברית של בודפשט |  |
| כיכרות | כיכר בלאהה לואיזה • אוקטוגון (בודפשט) • כיכר הגיבורים • כיכר ניוגטי • כיכר דיאק פרנץ • כיכר החירות בבודפשט • כיכר ורשמארטי |  |
| ספא (מרחצאות) | ספא סנט לוקאץ' • ספא גלרט • ספא דגאי • מרחצאות פלטינוס • ספא סצ'ני |  |
| אחר | בודה (עיר) • פשט (הונגריה) • אובודה • אויפשט • דנובה • הפארק העירוני • פארק ממנטו • נפליגט • אוניברסיטת אטווש לוראנד • שדרות אנדראשי • יהדות הונגריה • השוק המרכזי של בודפשט • רחוב ואצי • אוניברסיטת בודפשט לטכנולוגיה ולכלכלה • אוניברסיטת מוהולי-נאג' לאמנות ועיצוב • היכל האמנות (בודפשט) |  |
עיוורון צבעים

| --- | --- |

 תחום:  רפואת עיניים 
 קישורים ומאגרי מידע
 MeSH:  D003117
 סיווגים
 ICD-11:  9D44 
 
אי-הבחנה בנקודות הירוקות והאדומות היוצרות את צורת האותיות בתמונה זו מרמזת על עיוורון צבעים.
עיוְורון צבעים הוא קושי רב, או חוסר יכולת, של אדם להבחין בין צבעים שונים, שרוב האנשים יכולים להבחין ביניהם בקלות. עיוורון צבעים חלקי הוא מצב בו האדם מתקשה להבחין בין צבעים מסוימים אך קל לו להבחין בין אחרים ואילו עיוורון צבעים מוחלט הוא מצב בו אדם מבחין רק במידת כהותם ובהירותם של הצבעים – דהיינו רואה הכול בגוונים של אפור בלבד. מרבית עיוורי הצבעים הם בעלי עיוורון צבעים חלקי.
עיוורון צבעים יכול להיות תסמין אחד מתוך תסמינים אחדים של לקויות ראיה שונות או להיות תסמין בודד, אצל אדם שראייתו תקינה מכל בחינה אחרת. עיוורון צבעים עלול להיות תוצאת פגם בתאי המדוכים, שברשתית העין, בתאי העצב שברשתית, בעצב הראייה או בקליפת המוח. לעיתים קרובות, עיוורון הצבעים הוא גנטי, אך הוא יכול להיגרם גם בשל מחלה (למשל סוכרת), חבלה פיזית, כווייה מאור אולטרה סגול או שימוש בחומרים כימיים. סוג עיוורון הצבעים הנפוץ ביותר הוא הדלטוניזם (על שמו של ג'ון דלטון, החוקר הראשון שתיאר וחקר את התופעה באורח מדעי). הדלטוניזם נובע מפגם בתאי העצב הדו־קוטביים שברשתית, שמפריע רק בראיית הצבעים. סוג הדלטוניזם הנפוץ ביותר הוא קושי בהבדלה בין ירוק לאדום. הדלטוניזם הוא תורשתי לחלוטין ונפוץ בעיקר בקרב גברים. עם זאת, קיימות נשים הלוקות בדלטוניזם.
צבע וראיית צבעים

ברשתית שבעיניהם של בעלי החיים בעלי החוליות קיימים שני סוגי תאים רגישים לאור: קנים, שהם תאי ראיית לילה, ומדוכים שהם תאי ראיית יום. ישנם מספר סוגי מדוכים וישנם הבדלי רגישות לאור באורך גל מסוים בין סוגי המדוכים השונים. השוני במידת הגירוי של סוגי המדוכים השונים הוא זה שנותן למערכת העצבים את המידע על אורך הגל ומידע זה מגיע אל המודעות כצבע.
לחוליתנים שונים יש מספר שונה של סוגי מדוכים ולכן יש להם יכולות שונות להבדיל בין צבעים. לחלק מהעטלפים ולטורפים ימיים יש סוג מדוכים בודד והם עיוורי צבעים לחלוטין. למרבית היונקים יש שני סוגי מדוכים והם מבדילים בין פחות צבעים מכפי שמבדילים בני האדם ומרבית הפרימטים שלהם יש שלושה סוגי מדוכים. ישנם חולייתנים כמו מרבית העופות, שיש להם ארבעה סוגי מדוכים ולמספר מצומצם של מינים יש חמישה. אי תפקוד של אחד מסוגי המדוכים אצל פרט ממין שיש לו מספר סוגי מדוכים היא סיבה קיימת אך נדירה ביותר לעיוורון צבעים.
בחשיכה מסתמכת ראיית הלילה של האדם על הקנים, שאינם רגישים לצבע. לכן כאשר האור קלוש אף אדם אינו רואה צבעים. דהיינו, באור קלוש כל אדם מתפקד כעיוור צבעים מוחלט. כאשר הסביבה מוארת דיה, מסתמכת מערכת הראייה על המדוכים. אדם הסובל ממחלה של המדוכים (משלושת הסוגים) עלול לסבול מאבחנת צבעים מוגבלת, מקושי בראיית מרכז התמונה או מקושי בראייה בתאורה חזקה. המדוכים מעבירים את המידע אל תאי עצב המצויים ברשתית ותאים אלה מעבדים אותו למידע בשתי סקלות צבע: סקלה אדומה-ירוקה וסקלה כחולה-צהובה. סוג עיוורון הצבעים הנפוץ ביותר, דלטוניזם ירוק-אדום, כמו גם דלטוניזם כחול-צהוב, נובע מפגם בחלבונים של תאים אלה.
תחושת צבע תקינה תלויה גם במעבר עצבי תקין של האותות מהרשתית אל המוח דרך עצב הראייה ובתקינות רקמות המוח המעבדות את הצבע שבתמונה.